Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: engedély kiadására irányul, akkor az 1957. évi IV. törvény elõírásait kell alkalmazni az ügyintézési
Paragraph Index: 712

d) biztonsági mutatókat és értékelésüket, beleértve a karbantartási tevékenység hatékonyságának monitorozására alkalmas mutatókat. 8.2.3. Éves jelentés 8.014. Az éves jelentést a tárgyévet követõ év március 31-éig kell a Hatósághoz benyújtani. 8.015. Az éves jelentés célja, hogy az Engedélyes információt szolgáltasson és értékelést adjon a Hatóság részére a létesítmény üzemi jellemzõinek alakulásáról, üzemeltetéssel és biztonsággal kapcsolatos tevékenységekrõl, a vezetési és szervezeti változtatásokról, az üzemeltetés során bekövetkezett biztonságot érintõ eseményekrõl, az aktuális üzemeltetési kérdésekrõl, az üzemeltetést befolyásoló tényezõkrõl, amelyet a Hatóság az Engedélyes tevékenységének értékelésénél figyelembe vesz. A jelentésnek a fentieken túl be kell mutatnia, hogy az önértékelési mechanizmus mûködõképes és az év folyamán a biztonsági szint növelésére való törekvés állandó volt. Az értékelés részeként azt is be kell mutatni, hogy az év folyamán az Engedélyes milyen módon törekedett a biztonsági kultúra szintjének növelésére. A fenti cél elérése érdekében a jelentésnek legalább a következõket kell tartalmaznia:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes